કેન્દ્રીય ગ્રામીણ વિકાસ મંત્રાલય દ્વારા રાજ્ય સરકાર પાસેથી પાંચ ગામોના નામ મંગાવ્યા હતા. જેના કારણે રાજ્ય સરકારે અલંગ, અંબાજી, બહુચરાજી, રવાપર અને વાડીનારની રૂર્બન પ્રોજેક્ટ માટે પસંદગી કરાઈ છે. આ પાંચ નામો પૈકી પહેલા તબક્કા માટે પ્રથમ બે નામની પસંદગી કેન્દ્ર સરકાર દ્વારા કરાશે. શ્યામાપ્રસાદ મુખરજી રૂર્બન પ્રોજેક્ટ હેઠળ પસંદગી પામેલા આ ગામોને એક જ વર્ષમાં રૂ. ૩૦ કરોડ અપાશે. આ ગામો સિટી બસ જેવી સેવા શરૂ કરી કરશે. પોતાનો એરિયા ડેવલપમેન્ટ પ્લાન બનાવી શકશે. શહેરોની જેમ સ્ટ્રીટલાઈટ સાથે રસ્તા, ગટર અને પાણીનું નેટવર્ક ઊભું કરી શકશે તેમ પણ સૂત્રો વધુમાં જણાવે છે.